Стивен Джеррард

**Сти́вен Джордж Дже́ррард** (; , Уистон, Мерсисайд, ЧӀехибритания) — инглис футболхъан, тренер, Британиядин империядин ордендин кавалер я. Бирмингемдай тир «Астон Вилладин» кьилин тренер я. Вичин карьерадин чӀехи паюнин къене ам юкьван зур-хуьдайди яз авай тир, гьакӀни агалтдай, флангдихъай авай, гьужумдай юкьван зур-хуьдайди яз ва чӀугванвай гьужумхъан яз экъечӀзавай тир. Адалай гъейри, са бязи вахтара Стивена гьакӀни агалкьунралди эрчӀи патан хуьдайди яз къугъвазвай тир.

Вири вичин карьерадин къене ам са кӀеретӀдик квай тир. 1998-лагьай йисуз кӀеретӀдин кьилин ибаратдик кваз ам садлагьай сеферда никӀел экъечӀна, 2000-лагьай йисуз ам «бинедин» къугъвадайди хьана. 2003-лагьай йисуз Сами Гьуьюпиядикай капитанрин чӀук кьабулнава. «Эндфилдал» экъечӀунин чӀаван къене ада кьве Англиядин кубок, пуд Футболдин лигадин кубок, кьве Англиядин суперкубок, Чемпионрин лига, УЕФА-дин кубок, кьве Европадин суперкубок гъалиб авуна.

2000-лагьай йисуз Джеррардди садлагьай сеферда миллетдин кӀватӀалдин патахъай къугъвана. Кьуд Европадин чемпионатда ва пуд дуьньядин чемпионатда иштираквал авуна. 2006-лагьай йисан дуьньядин чемпионатдал вичин кӀвачихъ кьве туп галаз ам кӀеретӀдин квайни квай бомбардир хьана. Рио Фердинанд авачир гъиляй 2010-лагьай йисан дуьньядин чемпионатдал садлагьай сеферда ам кӀеретӀдин капитан хьана. 2012-лагьай йисан Европадин чемпионатдилай са тӀимил вилик ам «пуд асландин» дегиш тежер капитан яз тестикьарна. Акъажунар акьалтӀайдалай кьулухъ ам символ тир кӀватӀалдик акатна..

Вири дуьньяда «Ливерпульдин» фанатрин арада тухузвай хабар кьунив кьурвал, «Коп-диз кьетӀен таъсир авур 100 къугъвадайди» лугьудай эхиримжи сиягьда легенда тир Кенни Далглишдилай алудна Стивена садлагьай мукь (чка) кьунва. Зинедин Зидана ам 2009-лагьай йисан вири дуьньядин квайни квай футболхъан я лагьана. 2005-лагьай йисуз Стивен УЕФА-дин версиядай йисан квайни квай къугъвадайди яз гьисабна, . Адалай гъейри, ам 7 сеферда ПФА-дин версиядай символир тир кӀватӀалдик кутуна, пуд-пуд сеферда УЕФА-дин ва FIFPro-дин символ символир тир кӀватӀалрик кутуна.

Адалай гъейри, ам 2006-лагьай йисуз ПФА-дин версиядай ва 2009-лагьай йисуз Пешекарвилин журналистрин ассоциациациядин версиядай йисан квайни-квай футболхъан яз гьисабна. 2010-лагьай йисуз The Guardian газетди адан гьуьрметдай вири чӀаварин символ тир кӀватӀалдал тӀвар эцигна..

## ЧӀехи карьера

### «Лос-Анджелес Гэлакси»

2015-лагьай йисан 7-лагьай гьердиз MLS-дин «Лос-Анджелес Гэлакси» кӀеретӀди Джеррарддихъ галаз икьрарвилив агакьуникай малумарна. Икьрардин яргъивал 18 варз, малуматрив кьурвал, адан виридан къимет $ 9 млн я. Ингилис Премьер-лигадин 2014—2015 сезон акьалтӀайдалай кьулухъ чиле вацра ам кӀеретӀдик акахьна.

4-лагьай чиледиз, «Лос-Анджелес Гэлакси» ва «Торонто» къугъунин ара атӀай чӀавуз, америкадин кӀеретӀди кӀвал тир «Стабгьаб Сентер» аренадал чпин хайи тамашахъанриз «гъетрен» къугъвадайди чирхчир авуна. АСШ-рин Аслутуширвилин йикъан виляй Стивен Джеррарди виридаз пиво къачуна.

11-лагьай чиледиз Джеррарди садлагьай сеферда цӀийи клуб патал къугъвана — «Клуб Америкадиз» акси тир кӀиливилин гьалтунал ада сифте кьилин 45 декьикьадин къене къугъвана. А матч Гэлаксиди гъалиб авуна 2:1. Адалай пуд югъ алатайла Джеррарди ЛА патал официал акъажунра (АСШ-рин кубокда) садлагьай сеферда къугъвана — «Лос-Анджелес Гэлакси» ва «Реал Солт-Лейк» къугъунин ара атӀай чӀавуз ам Игнасио Магантодин чкадал экъечӀна. Стивенан клуб кӀаник акатна 1:0.

17-лагьай чиледиз ада МЛС-да дебют авуна. Адан кӀвачихъ са голни са нетижа авай ассист — Джеррардан гунугин куьмекдалди адан Ливерпулдин патан виликан кӀеретӀ-кӀили Робби Кина гьа къугъуна хет-трик авуна. Сан-Хосе Эртквейксдиз акси тир матч «Стабгьаб Сентер» аренадал тухвана, эхирдин нетижа Гэлаксидин хийирдиз 5:2 я.

## Баянар

## ЭлячӀунар
* «Ливерпуль» ФК официал сайтда профил 
* LFCHistory.net сайтда профил 
* LiverpoolFC.ru сайтда профил  
* Liverbird.ru сайтда профил